|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs)  |

|  |  |
| --- | --- |
|  БРОЈ: 136-404-190/2018-03 |  ДАТУМ: 06.09.2018. године |

Управа за капитална улагања Аутономне покрајине Војводине спроводи отворени поступак јавне набавке услуга – **Израда техничке документације за изградњу брзе саобраћајнице државног пута IБ реда број 12 (Нови Сад-Зрењанин) и државног пута IБ реда број 13 (Зрењанин-Борча) – Војвођанско П,** број јавне набавке 136-404-190/2018-03, а за коју су Позив за подношење понуда и Конкурсна документација објављени на Порталу јавних набавки дана 28.08.2018. године. Заинтересованa лицa су дана 03.09.2018. године доставилo Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговоре на питање како следи:

**Питање 1:**

Због чега се као додатни услов захтевају лиценце за:

 -пројекте саобраћајница за јавне железничке инфраструктуре са прикључцима (П141Г2);

 - пројекте саобраћаја и саобраћајне сигнализације за јавне железничке инфраструктуре са прикључцима (П141С1);

 -пројекте грађевинских конструкција за објекте на јавним железничким инфраструктурама са прикључцима (мостови) (П142Г1);

када је предмет јавне набавке Идејни пројекат изградње брзе саобраћајнице, а не железничке пруге?

**Одговор Наручиоца:**

Све наведене лиценце се захтевају из разлога што постоје укрштања са железничком пругом Римски Шанчеви-Орловат и са железничком пругом Панчево – Зрењанин - Кикинда.

**Питање 2:**

Због чега се као додатни услов захтева лиценца за пројекте грађевинских конструкција за објекте на јавним железничким инфраструктурама са прикључцима (мостови) (П142Г1), када предметном јавном набавком није предвиђен ни један објекат (мост) на железници?

**Одговор Наручиоца:**

Наведена лиценца се захтева из разлога што постоје укрштања са железничком пругом Римски Шанчеви-Орловат и са железничком пругом Панчево – Зрењанин - Кикинда.

**Питање 3:**

У додатним условима кадровског капацитета је наведено да Понуђач мора да има најмање 52 радно ангажованих (иако је грешком написано 51), док сте у додатним техничким капацитетима навели да мора да има минимум 60 рачунара? Да ли то значи да ће неки од 52 радно ангажованих инжењера користити 2 или више рачунара истовремено? Молим појасните.

**Одговор Наручиоца:**

Тачан је навод заинтересованог лица у вези са грешком која се односи на укупан број радно ангажованих. Наручилац ће изменити недостатке на које је указало заинтересовано лице у делу конкурсне документације који се односи на потребан број радно ангажованих.

У вези са неопходним техничким капацитетом за учешће у поступку предметне јавне набавке, Наручилац остаје при дефинисаном услову из Конкурсне документације, будући да је за реализацију предметне услуге поред одговорних пројектаната неопходно ангажовање и других кадрова, попут техничара разних струка, лабораната, итд.

**Питање 4:**

Зашто је захтевано да Понуђач мора да има 5 штамапача и минимум 2 плотера, када се за услуге штампања и плотовања могу користити услуге специјализованих фирми (копирница) за штампање и плотовање?

**Одговор Наручиоца:**

Узимајући у обзир обим, сложеност и предмет јавне набавке Наручилац је у оквиру додатних услова дефинисао технички капацитет којим је потребно да понуђач **располаже** и који сматра неопходним ради извршења евентуално закљученог уговора о реализацији предметних услуга.

С тим у вези, Наручилац је Конкурсном документацијом прописао доказе из којих се јасно може закључити да потенцијални понуђачи не морају имати право власништва, већ могу доставити било који доказ из којег се на неспоран начин може утврдити да понуђач има **право располагања наведеном опремом**.

**Питање 5:**

Молим појасните којих карактеристика морају да буду претходно наведених 5 штамапача и 2 плотера (меморија, капацитет, боја итд.)?

**Одговор Наручиоца:**

Меморија, капацитет, боја и све што заинтересовано лице подводи под “итд”, не утиче на квалитет и извршење предметних услуга, те Наручилац Конкурсном документацијом није захтевао карактеристике техничког капацитета тог типа.

**Питање 6:**

На основу ког критеријума су одређени додатни услови у погледу кадровског, пословног и техничког капацитета? Молим појасните.

**Одговор Наручиоца:**

Наручилац је све критеријуме одредио спрам обима, сложености, предмета и процењене вредности јавне набаке у складу са Законом о јавним набавкама.

**Питање 7:**

Молим појасните зашто би Понуђач морао да поседује минимум 5 аутомобила, када за тако нешто, уколико има потребе, може да користи услуге специјализованих фирми за изнајмљивање возила (рент-а-цар)?

**Одговор Наручиоца:**

Образложено у Одговору 4. Дакле, потенцијални понуђач **не мора да поседује**, нити је та реч употребљена приликом дефинисања додатних услова. Наручилац је јасно навео да понуђач треба да докаже право располагања неопходним техничким капацитетом.

**Питање 8:**

Молимо вас да наведете којих карактеристика мора да буду тих 5 аутомобила (година производње, снага мотора, колико пређених км, дизел или бензин итд.)?

**Одговор Наручиоца:**

Побројане карактеристике аутомобила наведене у загради нису битне за извршење услуга које чине предмет јавне набавке, битно је да су возила у возном стању.

**Питање 9:**

Чему служи захтев да Понуђач поседује или да има право располагања на лабораторију, акредитовану од стране Акредитационог тела Србије за нпр. - Асфалтне мешавине - методе испитивања асфалтних мешавина произведених врућим поступком – Део 23: Одређивање чврстоће на индиректно затезање асфалтних узорака СРПС ЕН 12697-23:2012? Да ли се од Понуђача очекује да асфалтира предметну саобраћајницу па да испитује састав асфалтне мешавине или да уради Идејни пројекат за предметну саобраћајницу? Молим појасните?

**Одговор Наручиоца:**

Од понуђача се не очекује да асфалтира саобраћајницу, како то заинтересовано лице наводи у свом питању, јер је предмет јавне набавке услуга. Будући да ће се након израде одговарајуће техничке документације и асфалтирати предметна саобраћајница од потенцијалног понуђача се захтева да уради анализу стања већ постојећих коловозних конструкција и дефинише стање коловозних површина и структуре коловозне конструкције на целокупној дужини деонице, како је то и дефинисано у самом пројектном задатку.

**Питање 10:**

Колика је процењена вредност предметне јавне набавке?

**Одговор Наручиоца:**

У складу са чланом 61. став 2. Закона о јавним набавкама, Наручилац није дужан да објави процењену вредност јавне набавке. Да је Законодавац сматрао неопходним објављивање процењене вредности, ту обавезу би за Наручиоца и прописао.

**Питање 11:**

У поглављу 21 је наведено да подносилац захтева за заштиту права је дужан да на одређени рачун буџета Републике Србије уплати таксу у складу са чланом 156. став 1. тачка 3) и 6) Закона о јавним набавкама. Молимо вас да прецизирате тачан број рачуна буџета Републике Србије на који је потребно уплатити таксу у случају евентуалног Захтева за заштиту права.

**Одговор Наручиоца:**

Наручилац је Конкурсном документацијом у тачки **21** - ***НАЧИН И РОК ЗА ПОДНОШЕЊЕ ЗАХТЕВА ЗА ЗАШТИТУ ПРАВА ПОНУЂАЧА,*** јасно навео шта све мора да садржи Потврда о извршеној уплати таксе, измеђуосталог подтачком **(4) прецизиран је тачан број рачуна на који je** Подносилац захтева за заштиту права дужан да уплати таксу.

Имајући у виду дефинисану подтачку **“(4) број рачуна: 840-30678845-06“, јасно је да Конкурсна документација не садржи недостатке и неправилности у том делу.**

**Питање 12:**

У вези са претходним појашењем, молим вас да дефинишете тачан износ који је потребно уплатити за таксу у складу са са чланом 156. став 1. тачка 6) Закона о јавним набавкама (ЗЈН), јер је у ЗЈН-у наведено 0,1% процењене вредности јавне набавке, ако је та вредност већа од 120.000.000 динара. Није јасно колико је то 0,1% од процењене вредности јавне набавке, када процењена вредност јавне набавке није дефинисана у конкурсној документацији? Молим прецизирајте горе наведено.

**Одговор Наручиоца:**

Чланом 156. став 1. тачка 6) Закона о јавним набавкама дефинисано је да подносилац захтева за Заштиту права дужан да на одређени рачун буџета Републике Србије уплати таксу од 0,1% **процењене вредности јавне набавке, односно понуђене цене понуђача којем је додељен уговор**, ако се Захтев за заштиту права подноси **након отварања понуда** и ако је та вредност веће од 120.000.000,00 динара.

Имајући у виду да се горенаведен члан може применити **тек након отварања понуда** као и чињеницу да предметни поступак још увек није у тој фази, Наручилац упућује заинтересовано лице **на став 1. тачку 3. истог члана, а којим је регулисана висина таксе у случају подношења Захтева за заштиту права пре отварања понуда.**

**Питање 13:**

Ако је процењена вредност предметне јавне набавке већа од 250.000.000 динара за добра и услуге Наручилац је дужан да оглас о јавној набавци из члана 55. став 1. тач. 2) до 4) овог закона објави и на страном језику, који се обично користи у међународној трговини у области из које је предмет јавне набавке. Ако је процењена вредност предметне јавне набавке већа од 250.000.000 динара зашто Наручилац није објавио оглас и на страном (енглеском) језику?

**Одговор Наручиоца:**

Нису тачни наводи заинтересованог лица. Наиме, Наручилац је у свему поступио у складу са чланом 57. став 2. Закона о јавним набавкама. Тим поводом, Наручилац упућује заинтересовано лице да још једном и пажљивије изврши увид у Портал јавних набавки.

**Питање 14:**

Молим вас за појашњење наведене одредбе у КД да "Захтев за заштиту права не задржава далје активности наручиоца у поступку јавне набавке у складу са одредбама члана 150. ЗЈН."? Да ли ово представља зоупотребу наведеног члана ЗЈН-а, обзиром да у самом имену Наручиоца (УПРАВА ЗА КАПИТАЛНА УЛАГАЊА АУТОНОМНЕ ПОКРАЈИНЕ ВОЈВОДИНЕ) је јасно да све што Наручилац ради, тј. сваку јавну набавку, може да подведе на начин да "Захтев за заштиту права не задржава далје активности наручиоца у поступку јавне набавке у складу са одредбама члана 150. ЗЈН.", јер су у питању капитална улагања? Молим појасните.

**Одговор Наручиоца:**

Наручилац је у свему поступио у складу са Законом о јавним набавама и није у обавези да заинтересованом лицу тумачи законске одредбе истог.

**Питање 15:**

Да ли је у оквиру пројекта потребно израдити решење моста преко реке Тисе?

**Одговор Наручиоца:**

Да. Наручилац упућује заинтересовано лице да детаљно у свему проучи пројектни задатак.

**Питање 16:**

Да ли је у оквиру пројекта потребно израдити решење моста преко канала Тамиш - Дунав на излазу из Ченте?

**Одговор Наручиоца:**

Да. Наручилац упућује заинтересовано лице да детаљно у свему проучи пројектни задатак.

**Питање 17:**

Молимо вас да прецизирате потребу за поседовањем решења П141Г2, обзиром да за реализацију предмета јавне набавке не постоји потреба за поседовањем овог решења, те стога поседовање наведеног решења не може бити постављено као обавезан услов за учешће из члана 75, став 1, тачка 5. Закона о јавним набавкама?

**Одговор Наручиоца:**

Наведена лиценца се захтева из разлога што постоје укрштања са железничком пругом Римски Шанчеви-Орловат и са железничком пругом Панчево – Зрењанин - Кикинда.

**Питање 18:**

Молимо вас да прецизирате потребу за поседовањем решења П141С1, обзиром да за реализацију предмета јавне набавке не постоји потреба за поседовањем овог решења, те стога поседовање наведеног решења не може бити постављено као обавезан услов за учешће из члана 75, став 1, тачка 5 Закона о јавним набавкама?

**Одговор Наручиоца:**

Наведена лиценца се захтева из разлога што постоје укрштања са железничком пругом Римски Шанчеви-Орловат и са железничком пругом Панчево – Зрењанин - Кикинда.

**Питање 19:**

Молимо вас да прецизирате потребу за поседовањем решења П142Г1, обзиром да за реализацију предмета јавне набавке не постоји потреба за поседовањем овог решења, те стога поседовање наведеног решења не може бити постављено као обавезан услов за учешће из члана 75, став 1, тачка 5 Закона о јавним набавкама?

**Одговор Наручиоца:**

Наведена лиценца се захтева из разлога што постоје укрштања са железничком пругом Римски Шанчеви-Орловат и са железничком пругом Панчево – Зрењанин - Кикинда.

**Питање 20:**

Молимо вас да прецизирате потребу за поседовањем решења П151Е3, обзиром да за реализацију предмета јавне набавке не постоји потреба за поседовањем овог решења, те стога поседовање наведеног решења не може бити постављено као обавезан услов за учешће из члана 75, став 1, тачка 5 Закона о јавним набавкама?

**Одговор Наручиоца:**

Пројектним задатком је предвиђено да пројектом треба обрадити све недостајуће телекомуникационе и сигналне инсталације и другу потребну техничку инфраструктуру за потребе предметне саобраћајнице као и заштиту и измештање постојећих инфраструктурних водова и објеката (електроенергетски, телекомуникациони...)

Наручилац упућује заинтересовано лице да проучи пројектни задатак.

**Питање 21:**

Молимо вас да одговорите да ли Управа за капитална улагања Аутономне покрајине Војводине, као Наручилац предметне јавне набавке, поседује неки од следећих сертификата ИСО 9001 или ИСО 9001, СРПС ИСО 14001 или ИСО 14001, СРПС ИСО 45001 или ИСО 45001, СРПС ОХСАС 18001 или БС ОХСАС 18001?

**Одговор Наручиоца:**

Наручилац је у складу са чланом 63. Закона о јавним набавкама у обавези да заинтересованом лицу пружи све информације и додатна појашњења у вези са припремањем прихватљиве понуде. У том смислу питање заинтересованог лица није релевантно за припремање прихватљиве понуде.

**Питање 22:**

Молимо вас да одговорите да ли ЈП Путеви Србије, као управљач државних путева у Републици Србији, поседују неки од сертификата ИСО 9001 или ИСО 9001, СРПС ИСО 14001 или ИСО 14001, СРПС ИСО 45001 или ИСО 45001, СРПС ОХСАС 18001 или БС ОХСАС 18001 обзиром да ће они бити задужени за управљање путевима који су предмет јавне набавке?

**Одговор Наручиоца:**

Узимајући у обзир члан 63. Закона о јавним набавкама , као и чињеницу да је Наручилац предметног поступка Управа за капитална улагања АП Војводине, питање заинтересованог лица није релевантно за припремање прихватљиве понуде.

**Питање 23:**

Молимо вас да одговорите да ли ЈП Путеви Србије, као управљач државних путева у Републици Србији, захтевају од пружалаца услуге које ангажују за потребе израде техничке документације да поседују сертификате СРПС ИСО 9001 или ИСО 9001, СРПС ИСО 14001 или ИСО 14001, СРПС ИСО 45001 или ИСО 45001, СРПС ОХСАС 18001 или БС ОХСАС 18001 или било коју комбинацију наведених сертификата?

**Одговор Наручиоца:**

Узимајући у обзир члан 63. Закона о јавним набавкама , као и чињеницу да је Наручилац предметног поступка Управа за капитална улагања АП Војводине, питање заинтересованог лица није релевантно за припремање прихватљиве понуде.

**Питање 24:**

Молимо вас да прецизирате потребу за поседовањем сертификата СРПС ИСО 9001 или ИСО 9001, обзиром да за реализацију предмета јавне набавке не постоји потреба за поседовањем овог сертификата, нити је поседовање истог у логичкој вези а реализацијом предмета јавне набавке, тако да поседовање овог сертификата не може бити постављено као додатни услов за учешће из члана 76 Закона о јавним набавкама?

**Одговор Наручиоца:**

Наручилац не прихвата констатацију заинтересованог лица и остаје при свом захтеву.

Наручилац је у складу са чланом 9. Закона о јавним набавкама дужан да у поступку јавне набавке прибави добра, услуге или радове одговарајућег квалитета имајући у виду сврху, намену и вредност јавне набавке.

Такође, у погледу одређивања додатних услова, чланом 76. и 77. Закона о јавним набавкама, дефинисано је да Наручилац може да одреди додатне услове за учешће у поступку јавне набавке у погледу финансијског, пословног, техничког и кадровског капацитета увек када је то потребно имајући у виду предмет јавне набавке, а између осталог и мере за обезбеђивање квалитета.

У том смислу, поштујући наведене одредбе Закона о јавним набавкама, Наручилац се определио да захтева од понуђача да примењује систем управљања квалитетом у складу са захтевима стандарда ISO 9001 или SRPS ISO 9001.

Овим међународним стандардом се специфицирају захтеви за систем управљања квалитетом када организација треба да покаже своју способност да доследно обезбеђује производ или услугу која испуњава захтеве корисника и применњивих закона и осталих прописа и има за циљ да повећа задовољство корисника ефективном применом система, укључујући процесе сталног побољшавања система и доказивање усаглашености са захтевима корисника и применљивих закона и осталих прописа.

Сви захтеви у овом међународном стандарду су генерички и намењени су да буду применљиви за све организације, без обзира на њихов тип, величину и производе или услуге које обезбеђују.

Посебан захтев стандарда ISO 9001, односно SRPS ISO 9001 односи се на реализацију оперативних активности и пројектовање и развој производа и услуга, чије испуњење је од посебног значаја за Наручиоца, будући да тиме понуђач пружа уверење да ће услугу која је предмет јавне набавке извршити стручно и квалитетно у складу са захтевима корисника, важећих прописа и стандарда уз професионално поштовање правила струке.

Наиме, Наручилац је додатне услове за пословни капацитет одредио тако да ти услови не дискриминишу понуђаче и да су у логичкој су вези са предметом јавне набавке.

Додатно, Наручилац овако постављеним условом није спречио потенцијалне понуђаче да понуде предметну услугу, односно није ограничио конкуренцију, тако да предмет јавне набавке може да изврши само један понуђач.

**Питање 25:**

Молимо вас да прецизирате потребу за поседовањем сертификата СРПС ИСО 45001 или ИСО 14001, обзиром да за реализацију предмета јавне набавке не постоји потреба за поседовањем овог сертификата, нити је поседовање истог у логичкој вези а реализацијом предмета јавне набавке, тако да поседовање овог сертификата не може бити постављено као додатни услов за учешће из члана 76 Закона о јавним набавкама?

**Одговор Наручиоца:**

Наручилац не прихвата констатацију заинтересованог лица и остаје при свом захтеву.

Наручилац је у складу са чланом 9. и 13. Закона о јавним набавкама дужан да у поступку јавне набавке прибави добра, услуге или радове одговарајућег квалитета који минимално утичу на животну средину имајући у виду сврху, намену и вредност јавне набавке.

Чланом 74. Закона о јавним набавкама је прописано да се битни захтеви који нису укључени у важеће техничке норме и стандарде, а који се односе на заштиту животне средине, безбедност и друге околности од општег интереса морају примењивати.

Наручилац у складу са чланом 92. став 6. Закона о јавним набавкама, између осталог, нарочито проверава испуњење обавеза које произилазе из важећих прописа о заштити на раду, запошљавању и условима рада и заштити животне средине и може од понуђача захтевати достављање одговарајућих доказа.

Такође, у погледу одређивања додатних услова, чланом 76. и 77. Закона о јавним набавкама, дефинисано је да Наручилац може да одреди додатне услове за учешће у поступку јавне набавке у погледу финансијског, пословног, техничког и кадровског капацитета увек када је то потребно имајући у виду предмет јавне набавке, а између осталог и мере за обезбеђивање квалитета.

У том смислу, поштујући наведене одредбе Закона о јавним набавкама, Наручилац се определио да захтева од понуђача да примењује систем управљања животном средином у складу са захтевима стандарда ISO 14001 или SRPS ISO 14001, као и систем управљања безбедношћу и здрављeм на раду у складу са захтевима стандарда ISO 45001 или SRPS ISO 45001, који замењује стандард BS OHSAS 18001, односно SRPS OHSAS 18001.

Међународним стандардом ISO 14001, односно SRPS ISO 14001 се специфицирају захтеви за систем управљања животном средином које организација може да користи да унапреди своје перформансе животне средине. Овај међународни стандард је намењен да га користе организације које теже управљању својим одговорностима за животну средину на систематичан начин који доприноси одрживости животне средине. Овај међународни стандард помаже организацији да оствари предвиђене исходе свог система управљања животном средином, оне које обезбеђују вредност за животну средину, саму организацију и заинтересоване стране.

Овај међународни стандард је применљив на било коју организацију, без обзира на величину, врсту и природу и примењује се на аспекте животне средине њених активности, производа и услуга за које организација утврди да њима може или да управља или да на њих утиче разматрањем перспективе животног циклуса.

Испуњење захтева овог стандарда је од посебног значаја за Наручиоца, будући да тиме понуђач пружа уверење да ће услугу која је предмет јавне набавке извршити стручно и квалитетно у складу са захтевима корисника, важећих прописа и стандарда уз професионално поштовање правила струке.

Међународним стандардом ISO 45001 или SRPS ISO 45001 се специфицирају захтеви за управљање безбедношћу и здрављем на раду и даје се упутство за његово коришћење, како би се организацијама омогућило да обезбеђују безбедна и здрава радна места, спречавањем повреда у вези са радом и нарушавања здравља, као и да проактивно побољшавају своје перформансе у области безбедности и здравља на раду.

Овај међународни стандард је применљив на сваку организацију која жели да успостави, примењује и одржава систем управљања безбедношћу и здрављем на раду како би побољшала безбедност и здравље на раду, елиминисала опасности и сводила ризике на најмању могућу меру, користила предности и бавила се неусаглашеностима система које су повезане са њеним активностима.

Испуњење захтева овог стандарда је од посебног значаја за Наручиоца, будући да тиме понуђач пружа уверење да ће услугу која је предмет јавне набавке извршити стручно и квалитетно у складу са захтевима корисника, важећих прописа и стандарда уз професионално поштовање правила струке.

Наиме, Наручилац је додатне услове за пословни капацитет одредио тако да ти услови не дискриминишу понуђаче и да су у логичкој су вези са предметом јавне набавке.

Додатно, Наручилац овако постављеним условом није спречио потенцијалне понуђаче да понуде предметну услугу, односно није ограничио конкуренцију, тако да предмет јавне набавке може да изврши само један понуђач.

**Питање 26:**

Молимо вас да прецизирате потребу за поседовањем сертификата СРПС ИСО 45001 или ИСО 45001, обзиром да за реализацију предмета јавне набавке не постоји потреба за поседовањем овог сертификата, нити је поседовање истог у логичкој вези а реализацијом предмета јавне набавке, тако да поседовање овог сертификата не може бити постављено као додатни услов за учешће из члана 76 Закона о јавним набавкама?

**Одговор Наручиоца:**

Образложено у одговору 25.

**Питање 27:**

Молимо вас да прецизирате потребу за поседовањем сертификата СРПС ОХСАС 18001 или БС ОХСАС 18001, обзиром да за реализацију предмета јавне набавке не постоји потреба за поседовањем овог сертификата, нити је поседовање истог у логичкој вези а реализацијом предмета јавне набавке, тако да поседовање овог сертификата не може бити постављено као додатни услов за учешће из члана 76 Закона о јавним набавкама?

**Одговор Наручиоца:**

Образложено у одговору 25.

Стандард BS OHSAS 18001, односно SRPS OHSAS 18001 је замењен стандардом ISO 45001, односно SRPS ISO 45001. Транзициони период за сертификацију по новом стандарду ће трајати до 11.03.2021. године.

**Питање 28:**

Молимо вас да појасните зашто у понуђачевом обиму акредитације мора да пише да је акредитован за опит по стандарду СРПС У.М8.102 који се користи за Одређивање гранулометријског састава минералне мешавине, а не по стандарду СРПС ЕН 933-1, односно по стандарду СРПС ЕН 12697-2, који се такође користе у ту сврху?

**Одговор Наручиоца:**

Понуђач може да буде акредитован за опите по стандарду који је прописан конкурсном документацијом или по било ком другом стандарду који је одговарајући за ту врсту испитивања. С обзиром да је стандард СРПС У.М8.102 повучен, али и даље у употреби, Наручилац прихвата стандард СРПС ЕН 12697-2 који га замењује.

Међутим, Наручилац неће прихватити предложени стандард СРПС ЕН 933-1 из разлога што се овим стандардом описује референтна метода просејавања опраног и осушеног агрегата за испитивања типа и у случају спора за одређивање гранулометарског састава агдегата, док се горенаведеним и прихватљивим стандардима утврђује процедура за одређивање гранулометријског састава агрегата у асфалтној мешавини просејавањем.

**КОМИСИЈА ЗА ЈАВНУ НАБАВКУ**

**БРОЈ 136-404-190/2018-03**